CELEX: 62014TN0196
Language: el
Date: 2014-03-24 00:00:00
Title: Υπόθεση T-196/14: Προσφυγή της 24ης Μαρτίου 2014 — Swedish Match North Europe κατά ΓΕΕΑ — Skruf Snus (καπνός για εισπνοή από το στόμα)

19.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/33
            
         Προσφυγή της 24ης Μαρτίου 2014 — Swedish Match North Europe κατά ΓΕΕΑ — Skruf Snus (καπνός για εισπνοή από το στόμα)
   (Υπόθεση T-196/14)
   2014/C 151/43
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Swedish Match North Europe AB (Στοκχόλμη, Σουηδία) (εκπρόσωποι: H. Wistam και L. Holm, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Skruf Snus AB (Στοκχόλμη, Σουηδία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 3ης Δεκεμβρίου 2013 στην υπόθεση R 1803/2012-3·
            
         
               —
            
            
               να καταδικάσει το ΓΕΕΑ στα δικαστικά έξοδα της διαδικασίας.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Σχέδιο ή υπόδειγμα για το προϊόν «καπνός για εισπνοή από το στόμα» — καταχωρισμένο υπ’ αριθ. 1265805-0010
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σχεδίου: Η προσφεύγουσα
   
      Αιτιολογία της αιτήσεως κηρύξεως της ακυρότητας: Προβάλλεται ότι το σχέδιο ή υπόδειγμα δεν έχει ατομικό χαρακτήρα
   
      Απόφαση του τμήματος ακυρώσεως: Δέχεται την αίτηση κηρύξεως ακυρότητας του προσβαλλόμενου κοινοτικού σήματος
   
      Απόφαση του τμήματος προσφυγών: Ακυρώνει την προσβαλλομένη απόφαση και απορρίπτει την αίτηση κηρύξεως ακυρότητας
   
      Προβαλλόμενοι λόγοι: Παράβαση του άρθρου 6 του κανονισμού για τα κοινοτικά σχέδια και υποδείγματα.